107. AΠΟΦΑΣΗ ΥΠΟΥΡΓΟΥ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ Αριθ. 2/76411/0020 της 3/14 Ιαν. 2003 (ΦΕΚ Β΄15) Τέλη διακίνησης αλληλογραφίας Οργανισμού Περίθαλψης Ασφαλισμένων Δημοσίου (Ο.Π.Α.Δ.). Έχοντας υπόψη: α)Τις διατάξεις της παρ. 2 του άρθρου 68 του ν. 2065/92. β)Την αριθ. 95645/21.9.1993 κοινή απόφαση των Υπουργών Οικονομικών και Μεταφορών και Επικοινωνιών. γ)Την από 8.7.1999 σύμβαση που συνομολογήθηκε μεταξύ του Υπουργού Οικονομικών και των ΕΛΤΑ για την διακίνηση της αλληλογραφίας του Δημοσίου. δ)Το 28/23.12.2002 έγγραφο του Ο.Π.Α.Δ. και ε)το γεγονός ότι από την απόφαση αυτή προκαλείται απροσδιόριστη ετήσια δαπάνη, η οποία θα καλύπτεται από τις πιστώσεις του ΚΑΕ 0831 του προϋπολογισμού του Ο.Π.Α.Δ., αποφασίζουμε: 1.Τα τέλη για την διακίνηση της αλληλογραφίας του Οργανισμού Περίθαλψης Ασφαλισμένων του Δημοσίου (Ο.Π.Α.Δ.) υπολογίζονται σύμφωνα με το ειδικό τιμολόγιο που ισχύει για την διακίνηση της αλληλογραφίας του Δημοσίου και συνομολογείται μεταξύ του Υπουργού Οικονομίας και ΕΛ.ΤΑ. 22.Γ.α.107 Ταχυδρομική Ανταπόκριση 2.Οι σχετικοί λογαριασμοί υποβάλλονται μετά το τέλος εκάστου διμήνου στις περιφερειακές υπηρεσίες (Υπηρεσίες Περίθαλψης Ασφαλισμένων Δημοσίου - Υ.Π.Α.Δ.) και στην Κεντρική Υπηρεσία του Ο.Π.Α.Δ., για τις αντίστοιχες δαπάνες. 3.Η προκαλούμενη δαπάνη βαρύνει τον προϋπολογισμό του Ο.Π.Α.Δ. και καταβάλλεται με τακτικό χρηματικό ένταλμα, σύμφωνα με τις ισχύουσες δημοσιολογιστικές διατάξεις. 